ג'יימי ארנולד

ג'יימי ארנולד (באנגלית Jamie Arnold נולד ב-10 במרץ 1975, בדטרויט, ארצות הברית) הוא כדורסלן עבר אמריקאי המחזיק באזרחות ישראלית, ששיחק בעמדת הפאוור פורוורד.

ביוגרפיה

כבוגר מכללת וויצ'יטה סטייט, ארנולד החל את הקריירה האירופית שלו בבלגיה.
לראשונה נחת ג'יימי בישראל בשנת 1998 כשחקן הפועל גליל עליון שם שיחק עונה אחת.
ארנולד המשיך עם הגליל לעונה שנייה אולם פציעה קשה גרמה לקבוצה להתיר את חוזהו והוא שב לאחר זמן קצר לאירופה ושיחק בצרפת ובקפריסין. לאחר מכן הגיע לקבוצת נובו מסטו מסלובניה (שם אימן אותו מאמנו במכבי תל אביב, נבן ספאחיה) אותה הוביל לגמר גביע יול"ב, בו הפסידה הקבוצה לפאמסה ולנסיה.

לאחר מכן שיחק שנתיים בספרד בחובנטוד בדאלונה והצטרף בעונת 2005/6 למכבי תל אביב לשנתיים. במכבי זכה ארנולד בגביע ושתי אליפויות, כשהשנייה הוכרעה על ידי סל שנקלע על ידו שתי שניות לסיום הגמר. בעונת 2007/08 חתם בדינמו מוסקבה האזורית, אך בהמשך התיר את חוזהו וחתם בהפועל ירושלים. בתחילת העונה הציג יכולת מצוינת, הושבת לתקופה מסוימת עקב פציעה, וחזר בפברואר 2008 כדי להוביל את קבוצתו לזכייה שנייה ברציפות בגביע המדינה בכדורסל, תוך שהוא קולע בגמר 29 נקודות. לאחר שהפועל ירושלים סיימה את העונה במקום השישי ולא העפילה לפיינל פור, עזב ארנולד את הקבוצה וחתם בוירטוס בולוניה האיטלקית.
לאחר הקדנציה בווירטוס בולוניה, עבר ארנולד לקבוצת פריסטרי אתונה מהליגה היוונית לעונה אחת (2009/10). בעונה שלאחר מכן שיחק משחק בודד באולימפיה מילאנו. בעונת 2010/11 שיחק ארנולד בהפועל חולון מישראל.

ארנולד קיבל אזרחות ישראלית ב-2006, ומתוקף זכות האזרחות שיחק בנבחרת ישראל. ערך את הבכורה בנבחרת בספטמבר 2006 במסגרת מוקדמות אליפות אירופה 2007.

קישורים חיצוניים

 פרופיל השחקן, אתר המנהלת
 

כדורסלנים ישראלים
כדורסלני נבחרת ישראל
כדורסלני הפועל גליל עליון
כדורסלני מכבי תל אביב
כדורסלני הפועל ירושלים
כדורסלני וירטוס בולוניה
כדורסלני פריסטרי אתונה
כדורסלני חובנטוד בדאלונה
כדורסלני אוניברסיטת המדינה של ויצ'יטה
כדורסלנים אפרו-אמריקאים
כדורסלנים אמריקאים
כדורסלני קרקה נובו מסטו
דטרויט: כדורסלנים
מישיגן: כדורסלנים
כדורסלנים ישראלים בבלגיה
כדורסלנים ישראלים בצרפת
כדורסלנים ישראלים בקפריסין
כדורסלנים ישראלים בסלובניה
כדורסלנים ישראלים בספרד
כדורסלנים ישראלים באיטליה
כדורסלנים ישראלים ביוון
אמריקאים שנולדו ב-1975
ישראלים שנולדו ב-1975